Jämäblogi: Huiviliivi / torkkupeitto :D
Tällainen pieni ja vaatimaton loppukiri päättää jämäprojektin miun osalta tänä vuonna:
Idea Novita Syksy 2008 -lehden huiviliivistä. Suorakaiteen muotoinen suuri huivi käsiaukoilla, neuloin tähän melko lailla kaikki loput talosta löytyvät Nallen ja seiskaveikan jämät, sekä muitakin pikkunöttösiä. Kympin puikot, 79 s kolminkertaisella langalla ja aika monta kerrosta, kimpussa aina kaksi säiettä Nallea ja yksi Seiskaveikkaa. Liiviksi tämä on hivenen massiivinen, ja sen alla onkin hyvä nukkua päiväunia. Testattu on!
Kokoa luomuksella on venyttämättä n. 150 cm x 85 cm, ja se venyy paaaaaljon. Painoksi huiville vaaka näytti päättelyn jälkeen huimat 989 grammaa. Huhhuh, meniköhän tää vähän överiksi? :D No eipähän enää jämät kummittele nurkissa...
Posted by Emma at 5/30/2010 01:47:00 PM
Labels: 2010, Emma, käytännöllisin
Tuon neulominen on kyllä vaatinut hyvin treenatut käsilihakset :-D.
Kertakaikkisen mahtava tapa saada tuhottua jämälangat! Tykkään kovasti tästä ideasta! Ilmoita tämä ihmeessä käytännöllisimmän työn äänestykseen, tämmöinen tuplakäyttöinen työ saattaa hyvinkin pärjätä :)
Ai niin, grammat lisätty kirjanpitoon.